1989D0077 — DA — 25.04.1992 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 29. december 1988

om bemyndigelse af Forbundsrepublikken Tyskland til at begrænse handelen med frø af visse sorter af landbrugsplantearter

(Kun den tyske udgave er autentisk)

(89/77/EØF)

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets direktiv 70/457/EØF af 29. september 1970 om den fælles sortsliste over landbrugsplantearter ( 1 ), senest ændret ved direktiv 88/380/EØF ( 2 ), særlig artikel 15, stk. 2, 3 og 7,

under henvisning til anmodning fra Forbundsrepublikken Tyskland, og

ud fra følgende betragtninger:

Ifølge artikel 15, stk. 1, i direktiv 70/457/EØF er frø og plantemateriale af sorter af landbrugsplantearter, der er blevet officielt godkendt i 1986 i mindst én medlemsstat, og som opfylder betingelserne i direktiv 70/457/EØF, fra den 31. december 1988 ikke længere underkastet handelsrestriktioner i Fællesskabet med hensyn til sorten;

det samme gælder ifølge Kommissionens beslutning 89/78/EØF af 29. december 1988 om liberalisering af handelen med frø af visse landbrugsplantearter mellem Portugal og andre medlemsstater ( 3 ) for frø af visse landbrugsplantearter, der er blevet officielt godkendt i Portugal inden den 1. januar 1987;

i artikel 15, stk. 2, i direktiv 70/457/EØF er det imidlertid for de i artikel 15, stk. 3, omhandlede tilfælde fastsat, at en medlemsstat efter anmodning kan bemyndiges til at forbyde handel med frø og plantemateriale af visse sorter;

Forbundsrepublikken Tyskland har anmodet om en sådan bemyndigelse for en række sorter af forskellige arter, herunder visse af ovennævnte sorter, der er officielt godkendt i Portugal;

sorterne Ellire (italiensk rajgræs) og Aurora (almindelig rajgræs) har været underkastet officielle undersøgelser i Tyskland;

for sorten Ellire viser undersøgelsesresultaterne, at denne sort, når den i Forbundsrepublikken Tyskland sammenholdes med de nationale regler for godkendelse af sorter, som anvendes inden for rammerne af de gældende fællesskabsbestemmelser, ikke er selvstændig i forhold til en dér godkendt sort (artikel 15, stk. 3, litra a), første tilfælde, i direktiv 70/457/EØF);

undersøgelsen af dette tilfælde har medført en vis usikkerhed med hensyn til sortens selvstændighed i godkendelsesmedlemsstaten i den i artikel 12a, stk. 1, i direktiv 70/457/EØF omhandlede forstand; denne usikkerhed bør afklares;

anmodningen vedrørende sorten Aurora er nu genstand for en grundig undersøgelse ved Kommissionen;

det er umuligt at afslutte afklaringen og undersøgelsen inden for den tidsfrist, der er fastsat i artikel 15, stk. 1, i direktiv 70/457/EØF;

den pågældende frist bør derfor for Forbundsrepublikken Tysklands vedkommende forlænges for en passende periode for at tillade en fuldstændig afklaring og undersøgelse vedrørende disse to sorter (artikel 15, stk. 7, i direktiv 70/457/EØF);

den berørte havresort er af vintertypen; de berørte majssorter har en FAO-klassificering efter tidlighed på over 350; det er almindeligt bekendt, at sorterne af vinterhavre og majssorter med en FAO-klassificering efter tidlighed på over 350 i øjeblikket ikke er egnet til dyrkning i Forbundsrepublikken Tyskland (artikel 15, stk. 3, litra c), andet tilfælde i direktiv 70/457/EØF);

Forbundsrepublikken Tysklands anmodning bør derfor imødekommes fuldt ud med hensyn til disse sorter;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug —

VEDTAGET FØLGENDE BESLUTNING: